CELEX: 62021TN0585
Language: da
Date: 2021-09-09 00:00:00
Title: Sag T-585/21: Sag anlagt den 9. september 2021 — Zásilkovna mod Kommissionen

29.11.2021   
            
            
               DA
            
            
               Den Europæiske Unions Tidende
            
            
               C 481/31
            
         
      Sag anlagt den 9. september 2021 — Zásilkovna mod Kommissionen
      (Sag T-585/21)
      (2021/C 481/44)
      Processprog: engelsk
      
         Parter
      
      
         Sagsøger: Zásilkovna s. r. o (Prag, Den Tjekkiske Republik) (ved advokat R. Kubáč,)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse i sag SA.55208 (2020/C) — kompensation til det tjekkiske postvæsen for opfyldelse af befordringspligten for perioden 2018-2022, i form af skrivelse af (i) 9. juli 2021 og (ii) 31. august 2021, hvormed sagsøgerens klage af 8. november 2019 blev delvist afvist for så vidt angår krydssubsidiering til det tjekkiske postvæsen med hensyn til dennes kommercielle aktiviteter, annulleres.
               
            
                  —
               
               
                  Kommissionens tilpligtes at bære sine egne omkostninger og at betale sagsøgerens omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om, at Kommissionen begik en åbenbar fejl, idet den konkluderede, at det tjekkiske postvæsens krydssubsidiering ikke udgør statsstøtte i henhold til artikel 107, stk. 1, TEUF.
                  
                              —
                           
                           
                              Det gøres navnlig gældende, at det tjekkiske postvæsens krydssubsidiering udgør selvstændig statsstøtte, der i henhold til artikel 107, stk. 1, TEUF er uforenelig med det indre marked, som allerede er udbetalt i det mindste i perioden 2013-2017 (men formodentligt endnu tidligere), og som Kommissionen derfor burde have undersøgt omhyggeligt i en særskilt administrativ procedure og ikke som et bispørgsmål i sag SA.55208 (2020/C), begrænset til perioden 2018-2022. Dette støttes af Kommissionens tidligere afgørelsespraksis. Kommissionen konkluderede imidlertid ukorrekt, at denne krydssubsidiering slet ikke udgør statsstøtte.
                           
                        
            
                  2.
               
               
                  Andet anbringende om, at Kommissionen tilsidesatte en væsentlig formforskrift, idet dens afgørelse om ikke at anse det tjekkiske postvæsens krydssubsidiering for selvstændig statsstøtte ikke er tilstrækkeligt begrundet.
                  
                              —
                           
                           
                              Navnlig undlod Kommissionen at angive en tilstrækkelig begrundelse i den anfægtede afgørelse. Kommissionen tilsidesatte derfor en af sagsøgerens væsentlige proceduremæssige rettigheder, eftersom alle EU-institutioner er forpligtede til at begrunde en foranstaltning for at sikre, at den kan prøves ved retsinstanserne.